Държавен вестник, бр. 76, 2007 г., стр. 14

С Т Р .  14
Д Ъ Р Ж А В Е Н   В Е С Т Н И К
Б Р О Й  76
3. качеството на проекта за обучение съг-
ласно становище на министъра на образова-
нието и науката в случаите, в които придоби-
тата професионална квалификация ще се приз-
нава не само за изпълнение на инвестицион-
ния проект.
(4) Министърът на икономиката и енерге-
тиката внася предложение в Министерския
съвет по реда на чл. 42 при спазване реда на
класирането, като общият размер на исканията
трябва да е в рамките на предвидените средства
по чл. 35, ал. 3.
Чл. 44. Проектът за обучение по чл. 42, ал. 1,
т. 3, кандидатстващ за финансово подпомага-
не, съдържа информация за:
1. целта и срока на обучение, включително
прогнозни дати (месец, година) на започване и
приключване на обучението;
2. организационната форма и мястото на
обучение;
3. подробен учебен план, включително с
дисциплини и брой часове;
4. брой работници/служители общо и по ос-
новни групи професии и длъжности;
5. обучаваща организация или самостоятел-
но обучение от инвеститора;
6. разчет на планираните разходи по проек-
та—общо и по години;
7. документ за професионална квалифика-
ция, издаден съгласно Закона за професионал-
ното образование и обучение, ако обучението
се извършва не само за изпълнение на инвести-
ционния проект.
Чл. 45. Министърът на икономиката и енер-
гетиката или оправомощено от него длъжнос-
тно лице оценява съответствието на всеки кла-
сиран по реда на чл. 43 проект с изискванията
на Регламент на Комисията № 68/2001 от 12 яну-
ари 2001 г. относно прилагането на чл. 87 и 88
от Договора за ЕО по отношение на помощта за
обучение (ОВ L 10, 13.01.2001), изменен с Рег-
ламент на Комисията № 363/2004 от 25 февруа-
ри 2004 г. (ОВ L 63, 28.02.2004) и с Регламент на
Комисията № 1976/2006 от 20 декември 2006 г.
(ОВ L 368, 23.12.2006).
Раздел II
Общи условия, при които не се изисква предва-
рително уведомяване на Европейската комисия
Чл. 46. (1) Средствата за финансово подпо-
магане се отпускат за покриване на следните
приемливи разходи по проекта за обучение:
1. разходи за обучаващи;
2. пътни разходи за обучаващи и обучава-
щи се;
3. други текущи разходи, като материали и
доставки;
4. амортизация на активи в степента, в която
те се използват изключително за проекта за
обучение;
5. разходи за управление и консултантски
услуги във връзка с проекта за обучение;
6. разходи за обучаващите се до размера на
сбора от приемливите разходи, посочени в т. 1—
5, могат да се вземат предвид само за часовете,
в които обучаващите се действително участват,
след приспадане на всички часове или техния
еквивалент.
(2) Разходите по ал. 1 са преди облагане с
данъци.
(3) Размерът на средствата за финансово под-
помагане по този раздел не може да надхвърля:
1. 35 на сто от стойността на посочените в
ал. 1 разходи по проект за специфично обуче-
ние на инвеститор—голямо предприятие, и 45
на сто от стойността на посочените в ал. 1 раз-
ходи по проект за специфично обучение на ин-
веститор—малко или средно предприятие;
2. 60 на сто от стойността на посочените в
ал. 1 разходи по проект за общо обучение на
инвеститор—голямо предприятие, и 80 на сто
от стойността на посочените в ал. 1 разходи по
проект за общо обучение на инвеститор—мал-
ко или средно предприятие.
(4) Когато проектът за обучение предвижда
общо и специфично обучение и приемливите
разходи не могат да бъдат разграничени, както
и когато не може да се определи характерът на
обучението, се прилагат размерите за специ-
фично обучение.
Чл. 47. Общият размер на средствата за фи-
нансово подпомагане, получени по реда на този
раздел и по линия на финансиране с други дър-
жавни ресурси или ресурси на Общността във
връзка със същите приемливи разходи, не може
да надвишава размерите по чл. 46, ал. 3.
Раздел III
Финансово подпомагане, което подлежи на
предварително уведомяване на Европейската
комисия
Чл. 48. (1) В случай че средствата за финан-
сово подпомагане на проект за обучение са в
размер над левовата равностойност на един
милион евро или проектът за обучение не отго-
варя на условията по раздел II, министърът на
икономиката и енергетиката подготвя уведом-
ление за намерението за предоставяне на фи-
нансовото подпомагане по реда на чл. 7 от За-
кона за държавните помощи.
(2) Средствата за финансово подпомагане се
предоставят само след положително решение
от страна на Европейската комисия.
Раздел IV
Ред за отпускане на средствата
Чл. 49. (1) Министерският съвет приема
постановление за отпускането на средства по
проекта за обучение.
(2) В случай че са налице обстоятелствата
по чл. 48, постановлението се приема след по-
ложителното решение на Европейската коми-
сия за предоставянето на финансовото подпо-
магане.